**Gazdasági összefoglaló, közbeszerzési összesítő (2018.02.26.-2018.03.04.)**

**Románia legnagyobb bortermelője immár harmadik éve egy erdélyi pincészet.** A Jidvei Kft. tavalyi árbevétele 34 millió euró volt, 13 százalékkal több, mint egy évvel korábban. Ezzel az eredménnyel a Küküllő-menti bortermelő vállalat megelőzte a Cotnari-t, a bánsági Cramele Recaș Rt.-t, a Murfatlart és a Vincon Vranceát. Az idei évre a vállalat még nagyobb arányú, 15 százalékos növekedéssel számol, az exportot pedig 20 százalékkal tervezik növelni, nyilatkozta a közelmúltban Cristian Șaitariu vezérigazgató. 2017-ben a pincészet termelésének 3 százaléka került exportra, a zsidvei borok 13 országba jutottak el: Kínába, Japánba, az Egyesült Államokba, Mexikóba, Kanadába, Olaszországba, Spanyolországba, Franciaországba, Németországba, Belgiumba, Hollandiába, Lengyelországba és Nagy-Britanniába. Idén további négy piacra szeretnének betörni: Indiába, Hong-Kongba, Indonéziába és Szingapúrba.

<http://www.maszol.ro/index.php/gazdasag/93023-kinaban-es-japanban-is-isznak-kukull-menti-borokat>

Az Eurostat által múlt hét pénteken közzétett 2015-ös adatokon alapuló felmérés szerint **Kolozsváron lehet a második legkönnyebben munkát találni az Európai Unióban.** A rangsor első helyén a cseh főváros, Prága áll. A 2015-ös adatokon alapuló felmérésben részt vevők 72 százaléka értett egyet azzal, hogy Csehország fővárosában könnyen lehet munkát szerezni. Második helyen Kolozsvár áll a rangsorban 67 százalékkal, majd München (62%) és Pozsony (62%) következik.

<http://penzcsinalok.transindex.ro/hir/20180302-kolozsvaron-lehet-a-masodik-legkonnyebben-munkat-talalni-az-eu-ban>

**Kolozsvár Polgármesteri Hivatala egy 12 hektáron elterülő kb. 30 millió euróba kerülő aquapark létrehozásán gondolkozik.** A hivatal elképzelései szerint a létesítmény felépítését egy magánberuházóval közösen valósítanák meg, amelyet egy közbeszerzési eljárás során választanának ki. A komplexumban két medence övezet kapna helyet, egy beltéri és egy kültéri, mindegyikben legalább két darab nagyméretű medencével, különféle csúszdákkal, gyógyfürdővel, gyermekmedencékkel és speciálisan kialakított játszóterekkel. Első lépésben egy megvalósíthatósági és hatástanulmányt készítenek a projektről, majd egy fejlesztési tervet, amely alapján az önkormányzat kialakítja majd a partnerséget a beruházóval.

<http://www.zf.ro/eveniment/primaria-cluj-napoca-investitie-de-30-mil-euro-pentru-un-aqua-park-17046258>

**Folyamatosan bővítené tagságát az Erdélyi Magyar Gazdák Egyesületeinek Szövetsége.** Az Erdélyi Magyar Gazdák Egyesületeinek Szövetsége Erdély egyetlen olyan gazdaszerveződése, amely szövetségi formában működik, több mint 20 szervezettel, tagszervezetei jelen vannak Erdély valamennyi történelmi régiójában, illetve folyamatosan újabb tagok is kérik felvételüket. A gazdaszövetség, **amely a falugazdász-hálózat kiterjesztését is célul tűzte ki magyarországi mintára,** a múlt hétvégén tartotta meg tisztújító ülését, amelynek keretében Csomortányi Istvánt újabb két évre elnökké választották. A gazdaszövetség vezetőjének ismertetése szerint az elmúlt két évben a magyarországi földművelésügyi minisztérium falugazdász-hálózatának kiépítése is beindult Erdélyben, amelynek köszönhetően az EMGE-szövetség két falugazdász alkalmazásához kapott segítséget, mindketten háromszékiek. „Az EMGE-szövetség sűrű kapcsolati hálót épített ki az elszakított területeken, illetve Magyarországon, főként a magyar szakminisztériummal és a Nemzeti Agrárgazdasági Kamarával, amely a Kárpát-medencei Magyar Gazdák Egyeztető Fórumát (KEF) is működteti”. A szövetség 2017-ben vált a KEF tagjává, ezáltal szervezeteinek tagjai részt vehetnek azokon a találkozókon, ahol közvetlenül is elmondhatják az erdélyi gazdák problémáit, javaslatait.

<https://kronika.ro/agrarvilag/bovitene-tagsagat-az-erdelyi-magyar-gazdaegyesulet>

**A konzuli kerületre vonatkozó közbeszerzési összesítő** **(forrás** [**www.e-licitatie.ro**](http://www.e-licitatie.ro)**)**

|  |  |  |  |  |  |  |
| --- | --- | --- | --- | --- | --- | --- |
| **Ágazat** | | | **A közbeszerzési felhívás tárgya** | **A pályázat benyújtásának határideje** | **A közbeszerzés értéke (EUR)\*** | **A közbeszerzési felhívást közzétevő neve és elérhetősége** |
| **BERENDEZÉSEK** | **szerszámok és eszközök közbeszerzése** | **1 db. diffrakciós berendezés beszerzése** (Kolozs megye) | | 2018.04.11. | 469.678,64 | **UNIVERSITATEA "BABES-BOLYAI"**, str. Kogalniceanu, nr. 1, Cluj-Napoca, Cod postal: 400084, Romania, Tel. +40 264405340, Email: dana.chis@ubbcluj.ro, Fax: +40 264450675, www.ubbcluj.ro |
| **EGÉSZSÉGÜGY** | **egészségügyi készletek közbeszerzése** | **Orvosi tűk beszerzése** (Bihar megye) | | 2018.04.11. | 542.773,93 | **SPITAL CLINIC JUDETEAN DE URGENTA ORADEA**, Cím: Str. Republicii Nr. 37, Oradea, Cod postal: 410159, Romania, Tel. +40 259434406, Email: scjo.achizitii@yahoo.com, Fax: +40 259417169, Kapcsolattartó személy: Bogdan Nicolae Iurcov |
|  | **egészségügyi készletek közbeszerzése** | **Orvosi fogyóeszközök beszerzése** (Kolozs megye) | | 2018.04.11. | 677.984,37 | **INSTITUTUL INIMII "Niculae Stancioiu" Cluj-Napoca**, Cím: str. Motilor 19-21, Cluj-Napoca, Cod postal: 400001, Romania, Tel. +40 264599503, Email: aprov@institutulinimii.ro, Fax: +40 264599503, www.institutulinimii.ro, Kapcsolattartó személy: Letitia Loboda |
|  | **orvosi felszerelések közbeszerzése** | **Radiológiai filmek és röntgenfilmfixálók beszerzése** (Temes megye) | | 2018.04.12. | 25.648,30 | **SPITALUL CLINIC DE BOLI INFECTIOASE SI PNEUMOFTIZIOLOGIE DR VICTOR BABES TIMISOARA**, Cím: STR GHEORGHE ADAM NR 13, Timisoara, Cod postal: 300310, Romania, Tel. +40 751145434, +40 751145434, Email: achizitii\_vbabes@yahoo.com, Fax: +40 256207735, Kapcsolattartó személy: Iacobescu Florin |
| **ÉPÍTKEZÉSEK** | **építkezések és javítások közbeszerzése** | **A történelmi válaszúti Bánffy kastély restaurálása és megőrzése (mérnöki tervezési szolgáltatások)** (Kolozs megye) | | 2018.04.05. | 156.013,63 | **Consiliul Judetean Cluj**, Calea Dorobantilor, Nr. 106, Cluj-Napoca, Cod postal: 400609, Romania, Tel. +40 372640060, Email: cjc@cjcluj.ro, Fax: +40 372640074, www.cjcluj.ro, Kapcsolattartó személyek: Ratiu Mariana, Cretu Alexandru, Coman Diana |
|  | **építkezések és javítások közbeszerzése** | **Épületek felújítása** (Kolozs megye) | | 2018.04.11. | 1.003.496,87 | **Municipiul Cluj-Napoca**, Cím:  str. Motilor, nr. 3, Cluj-Napoca, Cod postal: 400001, Romania, Tel. +40 264596030, Email: achizitiipublice@primariaclujnapoca.ro, Fax: +40 264431575, www.primariaclujnapoca.ro, Kapcsolattartó személyek: Virgil Porutiu, Ramona Gabor |
|  | **út- és hídépítési közbeszerzések** | **A DJ764A és DJ108J jelzésű megyei utak felújítása (tervezés + kivitelezés)** (Bihar megye) | | 2018.04.19. | 21.857.475,32 | **Judetul Bihor**, Cím: str. Parcul Traian nr.5, Oradea, Cod postal: 410033, Romania, Tel. +40 259441317, Fax: +40 259441317, E-mail: achizitii@cjbihor.ro, www.cjbihor.ro,  Kapcsolattartó személy: Ana-Laura Cociuba |
| **ÉPÍTŐANYAGOK** | **építőanyagok közbeszerzése** | **Kőszemcse, kavics, sóder, tört és zúzott kő és egyéb aggregátum beszerzése** (Szilágy megye) | | 2018.04.02. | 536.765,83 | **CITADIN ZALAU SRL**, Cím: Str. Fabricii, Nr. 28, Zalau, Cod postal: 450081, Romania, Tel. +40 260612837, Email: lavinia984@yahoo.com, Fax: +40 260611543, www.citadinzalau.ro, Kapcsolattartó személy: Lavinia Ildiko Boszormenyi |
| **IT&C** | **informatikai eszközök és szoftverek közbeszerzése** | **Hordozható számítógépek beszerzése** (Kolozs megye) | | 2018.04.12. | 48.839,99 | **UNIVERSITATEA TEHNICA DIN CLUJ NAPOCA**, Cím: str. Memorandumului, nr.28, Cluj-Napoca, Cod postal: 400114, Romania, Tel. +40 264401299, Email: utcn.licitatie@utcluj.ro, Fax: +40 264594831, www.utcluj.ro, Kapcsolattartó személy: Delia Lenghel |
| **TAKARÍTÁS, KÖZTISZTASÁG, KÁRTEVŐK ELLENI VÉDEKEZÉS** | **takarítási szolgáltatások, tisztító- és testápoló termékek** | **Tisztitószerek beszerzése** (Kolozs megye) | | 2018.04.06. | 458.211,73 | **Universitatea de Medicina si Farmacie "Iuliu Hatieganu" Cluj-Napoca**, Cím: str. Victor Babes, nr. 8, Cluj-Napoca, Cod postal: 400012, Romania, Tel. +40 264597256/2131, Email: achizitii@umfcluj.ro, www.umfcluj.ro, Kapcsolattartó személyek: Budai Ioan, Burca Ciprian-Claudiu |
| **\*A Román Nemzeti Bank 2017. évi EUR/RON középárfolyama alapján 1 EUR = 4,5681 RON** | | | | | | |